Вярнуўшыся з экспедыцыі, апрацоўвала і сістэматызавала інфармацыю. У зімовы перыяд вечары праводзіла ў архівах Беларусі. На вакацыях выязджала ў пошуках дакументаў у Літву, Польшчу, Расію. Хто працаваў там, той ведае, як гэта цяжка. Але мне было лягчэй за іншых даследчыкаў. Наш шаноўны Уладыка Філарэт заўсёды дапамагаў навукоўцам, разумеў, наколькі важная і патрэбная іх праца. Напрыклад, ён напісаў ліст Мітрапаліту Варшаўскаму і ўсяе Польшчы Савву, і мяне гасцінна прынялі ў Духоўнай семінарыі Варшавы, у архіве якой я шукала цікавыя мне дакументы. Так было і калі я выязджала ў архівы або на канферэнцыі ў Маскву, Вільнюс, Санкт-Пецярбург.